ՆԱԽԱԳԻԾ

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ

ՈՐՈՇՈՒՄ

\_\_\_\_ \_\_\_\_\_\_\_\_\_\_\_\_\_\_ 2018 թվականի № \_\_\_\_\_\_ -Ն

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2004 ԹՎԱԿԱՆԻ

ՄԱՅԻՍԻ 13-Ի № 692-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆ

ԿԱՏԱՐԵԼՈՒ ՄԱՍԻՆ

Հայաստանի Հանրապետության կառավարությունը որոշում է.

1. Հայաստանի Հանրապետության կառավարության 2004 թվականի մայիսի 13-ի «Հայաստանի Հանրապետության առաջնությունների և մարզային առաջնությունների, Հայաստանի Հանրապետության տարածքում Հայաստանի Հանրապետության կառավարությանն առընթեր ֆիզիկական կուլտուրայի և սպորտի պետական կոմիտեի կողմից կազմակերպվող և անցկացվող միջազգային մրցաշարերի և ֆիզկուլտուրային-առողջարարական մասսայական միջոցառումների ազգային հավաքական թիմերի ուսումնամարզական հավաքների մասնակիցների գիշերավարձի և սննդի օրական վճարման ու Հայաստանի Հանրապետության առաջնությունների և մարզային առաջնությունների, Հայաստանի Հանրապետության տարածքում Հայաստանի Հանրապետության կառավարությանն առընթեր ֆիզիկական կուլտուրայի և սպորտի պետական կոմիտեի կողմից կազմակերպվող և անցկացվող միջազգային մրցաշարերի և ֆիզկուլտուրային-առողջարարական մասսայական միջոցառումների մրցանակակիրների և նրանց մարզիչների պարգևատրման չափերը հաստատելու մասին» № 692-Ն որոշումը շարադրել նոր խմբագրությամբ` համաձայն հավելվածի.

2. Սույն որոշումն ուժի մեջ է մտնում պաշտոնական հրապարակմանը հաջորդող օրվանից:

*Հավելված*

*Հայաստանի Հանրապետության կառավարության*

 *2018 թվականի \_\_\_\_\_\_\_\_\_\_\_\_\_\_\_\_ \_\_\_\_\_-ի*

 *№ \_\_\_\_\_\_\_\_\_ -Ն որոշման*

«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ

ՈՐՈՇՈՒՄ

\_\_\_\_ \_\_\_\_\_\_\_\_\_\_\_\_\_\_ 2018 թվականի № \_\_\_\_\_\_ -Ն

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԱՌԱՋՆՈՒԹՅՈՒՆՆԵՐԻ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՏԱՐԱԾՔՈՒՄ ԿԱԶՄԱԿԵՐՊՎՈՂ ԵՎ ԱՆՑԿԱՑՎՈՂ ՄԻՋԱԶԳԱՅԻՆ ՄՐՑԱՇԱՐԵՐԻ ՄԱՍՆԱԿԻՑՆԵՐԻ ԳԻՇԵՐԱՎԱՐՁԻ ՈՒ ՍՆՆԴԻ ԸՆԴՈՒՆՄԱՆ ՉԱՓԸ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԱՌԱՋՆՈՒԹՅՈՒՆՆԵՐԻ ՄՐՑԱՆԱԿԱԿԻՐՆԵՐԻ ԵՎ ՆՐԱՆՑ ՄԱՐԶԻՉՆԵՐԻ ԴՐԱՄԱԿԱՆ ՊԱՐԳԵՎԱՏՐՄԱՆ ՉԱՓԸ ՀԱՍՏԱՏԵԼՈՒ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՏԱՐԱԾՔՈՒՄ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՀԱՎԱՔԱԿԱՆ ԹԻՄԻ ԱՆԴԱՄԻ ՈՒՍՈՒՄՆԱՄԱՐԶԱԿԱՆ ՀԱՎԱՔԻ ՕՐԱԿԱՆ ԿԵՑՈՒԹՅԱՆ ՎՃԱՐԻ ՉԱՓԸ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՏԱՐԱԾՔՈՒՄ ԵՎ ՏԱՐԱԾՔԻՑ ԴՈՒՐՍ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՀԱՎԱՔԱԿԱՆ ԹԻՄԻ ԱՆԴԱՄԻ ՃԱՆԱՊԱՐՀՈՐԴԵԼԻՍ ՍՆՆԴԻ ԸՆԴՈՒՆՄԱՆ ՉԱՓԸ ՍԱՀՄԱՆԵԼՈՒ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՀԱՎԱՔԱԿԱՆ ԹԻՄԻ ԱՆԴԱՄԻ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՏԱՐԱԾՔԻՑ ԴՈՒՐՍ ՈՒՍՈՒՄՆԱՄԱՐԶԱԿԱՆ ՀԱՎԱՔԻ ԵՎ (ԿԱՄ) ՄԻՋԱԶԳԱՅԻՆ ՄԻՋՈՑԱՌՄԱՆԸ ՄԱՍՆԱԿՑԵԼՈՒ ՀԵՏ ԿԱՊՎԱԾ ԾԱԽՍԵՐԸ ՀԱՇՎԱՐԿԵԼՈՒ ՄԱՍԻՆ

Հայաստանի Հանրապետության կառավարությունը որոշում է.

1. Հաստատել՝

1) Հայաստանի Հանրապետության առաջնությունների, Հայաստանի Հանրապետության տարածքում կազմակերպվող և անցկացվող միջազգային մրցաշարերի մասնակիցների գիշերավարձի ու սննդի ընդունման չափը՝ համաձայն № 1 հավելվածի,

2) Հայաստանի Հանրապետության առաջնությունների մրցանակակիրների և նրանց մարզիչների դրամական պարգևատրման չափը՝ համաձայն № 2 հավելվածի:

1. Հայաստանի Հանրապետության տարածքում Հայաստանի Հանրապետության հավաքական թիմի անդամի ուսումնամարզական հավաքի օրական կեցության վճարի չափը սահմանել մինչև 9800 Հայաստանի Հանրապետության դրամ:
2. Սահմանել՝

1) 2000 Հայաստանի Հանրապետության դրամ՝ Հայաստանի Հանրապետության հավաքական թիմի յուրաքանչյուր անդամի սննդի ընդունման համար Հայաստանի Հանրապետության տարածքում ճանապարհորդելիս՝ յուրաքանչյուր հինգ ժամվա հաշվարկով,

2) մինչև 10 ԱՄՆ դոլարին համարժեք Հայաստանի Հանրապետության դրամ՝ Հայաստանի Հանրապետության հավաքական թիմի յուրաքանչյուր անդամի սննդի ընդունման համար Հայաստանի Հանրապետության տարածքից դուրս օդային և (կամ) վերգետնյա տրանսպորտով ճանապարհորդելիս` յուրաքանչյուր հինգ ժամվա հաշվարկով,

3) սույն կետի 2-րդ ենթակետը գործում է նաև տարանցիկ գոտում առնվազն հինգ ժամ գտնվող Հայաստանի Հանրապետության հավաքական թիմի յուրաքանչյուր անդամի համար, ինչպես նաև ավիափոխադրման ժամանակ, եթե տոմսի արժեքում ներառված չէ սննդի ընդունումը:

1. Հայաստանի Հանրապետության հավաքական թիմի անդամի Հայաստանի Հանրապետության տարածքից դուրս ուսումնամարզական հավաքի և (կամ) միջազգային միջոցառումանը մասնակցելու հետ կապված ծախսերը, այդ թվում՝ գիշերավարձ, սննդի օրական ընդունում, մասնակցության վճար և այլն, հաշվարկել համաձայն տվյալ միջոցառման հրավերի և (կամ) ուսումնամարզական հավաքի կազմակերպման վայրի գնացուցակի` տվյալ բյուջետային տարում հատկացված ֆինանսական միջոցների շրջանակում:

*Հավելված № 1*

*Հայաստանի Հանրապետության կառավարության*

 *2018 թվականի \_\_\_\_\_\_\_\_\_\_\_\_\_\_\_\_ \_\_\_\_\_-ի*

 *№ \_\_\_\_\_\_\_\_\_ -Ն որոշման*

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԱՌԱՋՆՈՒԹՅՈՒՆՆԵՐԻ,

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՏԱՐԱԾՔՈՒՄ ԿԱԶՄԱԿԵՐՊՎՈՂ ԵՎ

ԱՆՑԿԱՑՎՈՂ ՄԻՋԱԶԳԱՅԻՆ ՄՐՑԱՇԱՐԵՐԻ ՄԱՍՆԱԿԻՑՆԵՐԻ

 ԳԻՇԵՐԱՎԱՐՁԻ ՈՒ ՍՆՆԴԻ ԸՆԴՈՒՆՄԱՆ ՉԱՓԸ

1. Հայաստանի Հանրապետության առաջնությունների, Հայաստանի Հանրապետության տարածքում կազմակերպվող և անցկացվող միջազգային մրցաշարերի մասնակիցների գիշերավարձի օրական չափը մեկ մասնակցի համար սահմանել՝
2. մինչև 5000 Հայաստանի Հանրապետության դրամ` ծախսերը հաստատող փաստաթղթի առկայության դեպքում,
3. 3000 Հայաստանի Հանրապետության դրամ՝ առանց ծախսերը հաստատող փաստաթղթի:
4. Հայաստանի Հանրապետության առաջնությունների, Հայաստանի Հանրապետության տարածքում կազմակերպվող և անցկացվող միջազգային մրցաշարերի մեկ մասնակցի՝ մարզիկի սննդի ընդունման օրական չափ սահմանել՝
5. 3000 Հայաստանի Հանրապետության դրամ՝ մեծահասակների մրցաշարի մասնակցի համար,
6. 2500 Հայաստանի Հանրապետության դրամ՝ երիտասարդների մրցաշարի մասնակցի համար,
7. 2000 Հայաստանի Հանրապետության դրամ՝ պատանիների մրցաշարի մասնակցի համար,
8. 2500 Հայաստանի Հանրապետության դրամ՝ մեծահասակների, երիտասարդների և պատանիների մրցաշարի այլ մասնակցի համար (մարզիչ, մրցավար, բժիշկ):

*Հավելված № 2*

*Հայաստանի Հանրապետության կառավարության*

 *2018 թվականի \_\_\_\_\_\_\_\_\_\_\_ \_\_\_\_\_ -ի*

 *№ \_\_\_\_\_\_\_\_\_-Ն որոշման*

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԱՌԱՋՆՈՒԹՅՈՒՆՆԵՐԻ

 ՄՐՑԱՆԱԿԱԿԻՐՆԵՐԻ ԵՎ ՆՐԱՆՑ ՄԱՐԶԻՉՆԵՐԻ ԴՐԱՄԱԿԱՆ

ՊԱՐԳԵՎԱՏՐՄԱՆ ՉԱՓԸ

1. Առաջին խումբ

(մեծահասակներ. ծանրամարտ, ազատ ոճի ըմբշամարտ, հունա-հռոմեական

ըմբշամարտ, ձյուդո, շախմատ, բռնցքամարտ մարզաձևեր)

(Հայաստանի Հանրապետության դրամ)

|  |  |  |  |  |
| --- | --- | --- | --- | --- |
| Հ. հ. |  | I տեղ | II տեղ | III տեղ |
| 1) | Մարզիկ | 30,000 | 20,000 | 15,000 |
| 2) | Հաղթողի մարզիչ | 20,000 | - | - |

1. Երկրորդ խումբ

(մեծահասակներ. ատլետիկա, սպորտային մարմնամարզություն, ջրացատկ, սեղանի թենիս, սամբո, սուսերամարտ, թաեքվոնդո, հրաձգություն մարզաձևեր)

(Հայաստանի Հանրապետության դրամ)

|  |  |  |  |  |
| --- | --- | --- | --- | --- |
| Հ. հ. |  | I տեղ | II տեղ | III տեղ |
| 1) | Մարզիկ | 20,000 | 15,000 | 10,000 |
| 2) | Հաղթողի մարզիչ | 15,000 | - | - |

3. Երրորդ խումբ

(մեծահասակներ. հանդբոլ, վոլեյբոլ, բասկետբոլ, հեծանվային սպորտ, նետաձգություն, խոտի հոկեյ, լող, սինխրոն լող, ջրագնդակ, բադմինթոն, թենիս, գեղարվեստական մարմնամարզություն, ակրոբատիկա, ակադեմիական թիավարություն, կանոե, առագաստանավային սպորտ, բիաթլոն, գեղասահք, դահուկավազք, լեռնադահուկ, շաշկի, հայկական ազգային կոխ ըմբշամարտ, եռամարտ, սպորտային պարեր, կարատե WKF, ռեգբի, ուշու, ձիասպորտ և այլ մարզաձևեր)

(Հայաստանի Հանրապետության դրամ)

|  |  |  |  |  |
| --- | --- | --- | --- | --- |
| Հ. հ. |  | I տեղ | II տեղ | III տեղ |
| 1) | Մարզիկ | 10,000 | 7,000 | 5,000 |
| 2) | Հաղթողի մարզիչ | 5,000 | - | - |

1. Երիտասարդների Հայաստանի Հանրապետության առաջնության մրցանակակիրների և նրանց մարզիչների դրամական պարգևատրումը սահմանվում է սույն հավելվածում նշված 1-ինից 3-րդ կետերի 50 տոկոսի չափով:
2. Պատանիների Հայաստանի Հանրապետության առաջնության ժամանակ դրամական պարգևատրում չի նախատեսվում:»:

ՀԻՄՆԱՎՈՐՈՒՄ

«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2004 ԹՎԱԿԱՆԻ

ՄԱՅԻՍԻ 13-Ի № 692-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ»

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ

«Հայաստանի Հանրապետության կառավարության 2004 թվականի մայիսի 13-ի № 692-Ն որոշման մեջ փոփոխություն կատարելու մասին» Հայաստանի Հանրապետության կառավարության որոշման նախագծի (այսուհետ՝ Նախագիծ) ընդունումը պայմանավորված է այն հանգամանքով, որ 2004 թվականից մինչ օրս Նախագծով նկարագրվող իրավահարաբերությունները կարգավորվել են Հայաստանի Հանրապետության կառավարության 2004 թվականի մայիսի 13-ի № 692-Ն որոշմամբ (այսուհետ՝ Որոշում):

Որոշման № 1 և № 2 հավելվածներում սահմանված սննդի ընդունման և գիշերավարձի մեկ օրվա արժեքը հաշվարկվել է 2004 թվականին գործող հյուրանոցային սպասարկման և սննդամթերքի գների հաշվարկով: 2004 թվականից հետո ընկած ժամանակահատվածում բարձրացել են սննդամթերքի և հյուրանոցների սպասարկման գները, ինչպես նաև սննդի անհրաժեշտ կալորիականությունը։ Հետևաբար նորմալ հյուրանոցային պայմաններ ապահովելու համար անհրաժեշտություն է առաջացել ընդունել Նախագիծ՝ ավելացնելով նախկինում սահմանված գները:

Սննդի ընդունման ժամանակահատվածի համար հիմք է ընդունվել աշխատանքային օրենսդրությունը, ըստ որի՝ աշխատանքը սկսելուց 4 ժամ հետո հանգստի և սնվելու համար սահմանվում է ընդմիջում: Մի շարք ավիափոխադրող կազմակերպությունների կողմից տարվող ուղևորափոխադրման քաղաքականության համաձայն 5 ժամ և ավել թռիչքի և (կամ) տարանցիկ գոտում գտնվելու դեպքերում ուղևորները ապահովվում են սնունդով: Սննդի ընդունման չափի վերաբերյալ ներկայումս չկան գործող նորմատիվներ, սակայն հաշվարկային հիմք է ընդունվել մինչև 10 ԱՄՆ դոլարին համարժեք դրամը՝ հաշվի առնելով միջազգային օդանավակայաններում սննդի նվազագույն գները:

ՀՀ կառավարության 2005 թվականի դեկտեմբերի 29-ի № 2335-Ն որոշմամբ սահմանված գործուղման ծախսերի չափերը ուսումնամարզական հավաքների և (կամ) միջազգային միջոցառումների վրա տարածելն անընդունելի է, քանի որ միջազգային միջոցառումների և (կամ) ուսումնամարզական հավաքների պաշտոնական հրավերներում բացի սննդից և գիշերավարձից՝ կազմակերպիչների կողմից կարող են ներառված լինել նաև այլ ծառայություններ (տրանսֆեր, մարզադահլիճի վարձակալություն, անվտանգություն և այլն): Միաժամանակ կազմակերպիչների կողմից հրավերով ներկայացվում է այն հյուրանոցների և գիշերակացերի ցանկը, որը հատուկ նախատեսված է տվյալ ժամանակահատվածում տվյալ միջոցառման և (կամ) ուսումնամարզական հավաքի մասնակիցների համար, և պատվիրակությունը իրավունք չունի այլ ձևով մանակցություն ունենալու տվյալ միջոցառմանը:

Ավելորդ չէ նշել, որ միջազգային միջոցառումը կազմակերպվում է միջազգային իրավունքի սուբյեկտի կողմից, այն է՝ տվյալ մարզաձևի միջազգային ֆեդերացիայի, և հրավերի պահանջները խախտելը հավասարազոր է միջոցառմանը չմասնակցելուն։ Ուստի միջազգային միջոցառումը կամ ուսումնամարզական հավաքը որպես պաշտոնական գործուղում դիտարկել հնարավոր չէ:

Տվյալ բյուջետային տարում հատկացված ֆինանսական միջոցների շրջանակում մարզական միջոցառումների 2018 թվականի վերջնական ճշտված նախահաշիվները մարզական ֆեդերացիաների կողմից ներկայացվել են Հայաստանի Հանրապետության սպորտի և երիտասարդության հարցերի նախարարություն: Ներկայիս դրությամբ մարզական ֆեդերացիաների կողմից նախահաշիվները ներկայացվում են հին նորմատիվներով, իսկ «Հայաստանի Հանրապետության կառավարության 2004 թվականի մայիսի 13-ի № 692-Ն որոշման մեջ փոփոխություն կատարելու մասին» ՀՀ կառավարության որոշման նախագիծը ընդունվելուց և որոշումն ուժի մեջ մտնելուց հետո կկիրառվեն ճշտված նախահաշիվները:

Նախնական վերլուծության արդյունքում ուսումնասիրելով տվյալները՝ պարզ է դառնում, որ նորմատիվների ավելացումը որևէ լրացուցիչ ֆինանսական հետևանք չի առաջացնում, և Հայաստանի Հանրապետության պետական բյուջեով ծրագրին հատկացված գումարի շրջանակում մարզական ֆեդերացիաները կկանոնակարգեն իրենց օրացուցային պլանը: Մասնավորապես, չփոփոխելով միջազգային միջոցառումների, ուսումնամարզական հավաքների, աշխարհի և Եվրոպայի առաջնությունների քանակը՝ փոփոխվել է մասնակիցների և ուսումնամարզական հավաքների օրերի քանակը:

 Վերլուծության արդյունքում պարզվում է, որ չի փոփվել ՀՀ առաջնությունների, ուսումնամարզական հավաքների և միջազգային մրցաշարերի թվաքանակը, այլ միայն համապատասխան կարգով նվազել է տեղի և դրսի մասնակիցների և միջոցառման անցկացման օրերի քանակը:

Տվյալ բյուջետային տարում հատկացված ֆինանսական միջոցների շրջանակում մարզական միջոցառումների 2018 թվականի վերջնական ճշտված նախահաշիվները մարզական ֆեդերացիաները համապատասխան կարգով կներկայացվեն «Հայաստանի Հանրապետության կառավարության 2004 թվականի մայիսի 13-ի № 692-Ն որոշման մեջ փոփոխություն կատարելու մասին» Հայաստանի Հանրապետության կառավարության որոշման նախագիծը ընդունվելուց և որոշումն ուժի մեջ մտնելուց հետո, որից հետո հնարավոր կլինի տալ ֆինանսական գնահատական:

ՏԵՂԵԿԱՆՔ

«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2004 ԹՎԱԿԱՆԻ ՄԱՅԻՍԻ 13-Ի № 692-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ»

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՊԵՏԱԿԱՆ ԲՅՈՒՋԵԻ ԾԱԽՍԵՐԻ ՈՒ ԵԿԱՄՈՒՏՆԵՐԻ ՓՈՓՈԽՈՒԹՅԱՆ ՄԱՍԻՆ

«Հայաստանի Հանրապետության կառավարության 2004 թվականի մայիսի 13-ի № 692-Ն որոշման մեջ փոփոխություն կատարելու մասին» Հայաստանի Հանրապետության կառավարության որոշման ընդունման կապակցությամբ Հայաստանի Հանրապետության պետական բյուջեի ծախսերի ու եկամուտների փոփոխություն չի առաջանում:

ՏԵՂԵԿԱՆՔ

«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2004 ԹՎԱԿԱՆԻ

ՄԱՅԻՍԻ 13-Ի № 692-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ»

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ՆՈՐ ԻՐԱՎԱԿԱՆ ԱԿՏԵՐ ԸՆԴՈՒՆԵԼՈՒ ԿԱՄ ԱՅԼ ԻՐԱՎԱԿԱՆ ԱԿՏԵՐՈՒՄ ՓՈՓՈԽՈՒԹՅՈՒՆ ԿԱՏԱՐԵԼՈՒ ԱՆՀՐԱԺԵՇՏՈՒԹՅԱՆ

ԲԱՑԱԿԱՅՈՒԹՅԱՆ ՄԱՍԻՆ

«Հայաստանի Հանրապետության կառավարության 2004 թվականի մայիսի 13-ի № 692-Ն որոշման մեջ փոփոխություն կատարելու մասին» Հայաստանի Հանրապետության կառավարության որոշման ընդունման կապակցությամբ նոր իրավական ակտեր ընդունելու կամ այլ իրավական ակտերում փոփոխություն կատարելու անհրաժեշտություն չկա: